Precizēts

Ministru kabineta rīkojuma projekta

**Par nekustamā īpašuma Zvana ielā 3, Ventspilī, saglabāšanu valsts īpašumā un nodošanu Finanšu ministrijas valdījumā**

sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts „**Par nekustamā īpašuma Zvana ielā 3, Ventspilī, saglabāšanu valsts īpašumā un nodošanu Finanšu ministrijas valdījumā**” (turpmāk ‑ rīkojuma projekts) ir sagatavots, lai izpildītu Ministru kabineta 2006.gada 9.maija rīkojuma Nr.319 „Par Valsts nekustamā īpašuma vienotas pārvaldīšanas un apsaimniekošanas koncepciju” 6.punktu, kurā ir noteikts, ka Kultūras ministrijai savi nekustamie īpašumi jānodod Finanšu ministrijas valdījumā. Valsts nekustamā īpašuma vienotas pārvaldīšanas un apsaimniekošanas koncepcijas ietvaros pēc nekustamā īpašuma pārņemšanas Finanšu ministrijas valdījumā, tas tiks nodots valsts akciju sabiedrības „Valsts nekustamie īpašumi” pārvaldīšanā. |
| 2. | Pašreizējā situācija un problēmas | Saskaņā ar Valsts zemes dienesta 2010.gada 14.jūlija kadastra izziņu Nr.11‑06/K-0086426, nekustamais īpašums Zvana ielā 3, Ventspilī, sastāv no zemes vienības (zemes vienības kadastra apzīmējums 2700 004 0107) 576 m2 platībā un divām būvēm (būvju kadastra apzīmējums 2700 004 0107 001 un 2700 004 0107 002).Saskaņā ar minēto Valsts zemes dienesta izdoto izziņu zemes vienības kadastrālā vērtība ir 6273 lati. Zemes vienības īpašumtiesību statuss – valstij piekritīgā zeme. Uz zemesgabala atrodas Kultūras ministrijas valdījumā esošas divas būves: kopmītne (būves kadastra apzīmējums 27000040107001) 252,8 m2 platībā unšķūnis (būves kadastra apzīmējums 27000040107002) 76,9 m2 platībā. Abu būvju kadastrālā vērtība ir 35 979 lati.Īpašuma tiesības uz nekustamo īpašumu Zvana ielā 3, Ventspilī, nav reģistrētas zemesgrāmatā.Ar Ventspils pilsētas domes Zemes komisijas 1998.gada 9.jūlija lēmumu īpašuma tiesības uz zemi Zvana ielā 3, Ventspilī, atzītas Kārlim Jākobsonam, kurš zemes gabalu nav uzmērījis un galīgais lēmums par īpašuma tiesību atjaunošanu nav pieņemts. Saskaņā ar informāciju no Pilsonības un migrācijas lietu pārvaldes datiem Kārlis Jākobsons miris 1998.gada 14.augustā. Pēc valsts akciju sabiedrības „Valsts nekustamie īpašumi” rīcībā esošās informācijas Rīgas pilsētas Kurzemes rajona tiesā nav ierosināta un izskatīta Kārļa Jākobsona mantojuma lieta, kā arī neviens notārs nav paziņojis par mantojuma lietas uzsākšanu (Latvijas Zvērinātu notāru padomes 2010.gada 19.jūlija vēstule Nr.01-10/1581, Rīgas pilsētas Kurzemes rajona tiesas 2010.gada 8.jūlija izziņa Nr.15/10549).Saskaņā ar likuma „Par zemes reformu Latvijas Republikas pilsētās” 12.panta sesto daļu, bijušajiem zemes īpašniekiem vai viņu mantiniekiem, kuri nav iesnieguši pieprasījumus šā likuma 6.panta 1.punktā noteiktajā termiņā (līdz 1992.gada 20.jūnijam) ir tiesības pieprasīt zemes īpašuma tiesību atjaunošanu līdz 1994.gada 1.jūnijam. Šī termiņa nokavēšanas gadījumā zemes īpašuma tiesības bijušajiem zemes īpašniekiem vai viņu mantiniekiem uz zemes gabaliem, kas viņiem piederēja 1940.gada 21.jūlijā, var atjaunot tiesa, ja prasības pieteikums par īpašuma tiesību atjaunošanu tiesai iesniegts līdz 2008.gada 1.septembrim.Bijušā zemes mantinieka Kārļa Jākobsona mantinieki nav pieteikuši mantojuma lietu, kā arī nav normatīvo aktu noteiktajā termiņā iesnieguši tiesā prasības pieteikumu par zemes īpašumtiesību atjaunošanu.Nekustamā īpašuma Zvana ielā 3, Ventspilī, lietotājs ir Kultūras ministrijas padotībā esošā Ventspils mūzikas vidusskola. Ar Ventspils pilsētas Darbaļaužu deputātu padomes izpildu komitejas 1965.gada lēmumu Nr.106 avārijas stāvoklī esošā māja Zvana ielā 3, Ventspilī (būves kadastra apzīmējums 2700 004 0107 001) tika nodota Ventspils mūzikas vidusskolas bilancē. 1968.gada 30.septembra aktā par objekta nodošanu ekspluatācijā norādīts, ka objekts ir kapitāli atremontēts. Būvniecība veikta pēc projektēšanas institūta „Latkomunprojekt” Liepājas nodaļas 1965.gadā izstrādātā projekta pēc Ventspils mūzikas vidusskolas pasūtījuma. Saskaņā ar izstrādāto projektu kopmītnes ēka 1968.gadā ir uzcelta pilnībā no jauna. Iepriekšējā koka konstrukciju vienstāva kantora – dzīvojamā ēka ar bēniņiem ir pēc ugunsgrēka nojaukta un būves inventarizācijas kartīte dzēsta ar 05.06.1968. atzīmi.Uz zemesgabala saglabājusies līdz 1940.gada 21.jūlijam uzceltā divstāvu mūra ēka, kas Latvijas Valsts vēstures arhīva 2007.gada 10.septembra izziņā Nr.5-JP-5294 norādīta kā divstāvu mūra stallis. 1968.gada 5.jūnija namīpašuma kartītē (inventarizācijas lietā) ēka norādīta kā divstāvu mūra konstrukcijas šķūnis (liters 005) ar apbūves laukumu 76,9 m2.platībā (tagad šķūnis ar būves kadastra apzīmējumu 27000040107002).Uz zemesgabala vēl atrodas daļa no šķūņa ar kadastra apzīmējumu 2700 004 0101 002, kas ietilpst nekustamā īpašuma (kadastra Nr.2700 004 0101) - Lielajā ielā 20, Ventspilī, sastāvā. Īpašuma tiesības uz nekustamo īpašumu nostiprinātas Vinetai Podniecei Ventspils pilsētas zemesgrāmatas nodalījumā Nr.160, lēmuma datums:20.02.2002.Ventspils pilsētas domes Juridiskā nodaļa 2002.gada 16.maija vēstulē Nr.1-84/2342 informē, ka Ventspils pilsētas padomes Namīpašumu denacionalizācijas un atdošanas likumīgajiem īpašniekiem komisija 1993.gada 24.marta sēdē (protokols Nr.12, p.1.1.) nolēma, ka sakarā ar to, ka arhīva iestādēs nav ziņu par namīpašuma nacionalizāciju, informēt iesniedzējus par to, ka jautājumā par namīpašuma atdošanu ir jāgriežas tiesā (pamatojoties uz LR Ministru Padomes 1992.gada 20.novembra lēmumu Nr.498)”. Ventspils pilsētas dome informē, ka lēmumu par īpašuma tiesību atjaunošanu uz namīpašuma Zvana ielā 3, Ventspilī, nav pieņēmusi.Ventspils mūzikas vidusskola ir saņēmusi Ventspils tiesas 2003.gada 2.jūnija vēstuli Nr.11-10, ar kuru tā informē, ka tiesas lietvedībā nav reģistrēts pieteikums par mantojuma tiesību atzīšanu uz namīpašumu Zvana ielā 3, Ventspilī. Arī Kultūras ministrija 2008.gada 27.martā ir saņēmusi Kurzemes apgabaltiesas vēstuli Nr.1-12/32, ar kuru tā informē, ka Kurzemes apgabaltiesā nav reģistrēts prasības pieteikums par mantojuma tiesību atzīšanu uz augstāk minēto namīpašumu.Saskaņā ar likuma „Par nekustamā īpašuma ierakstīšanu zemesgrāmatās” 36.panta pirmās daļas 2.punktu ēkas (būves) zemesgrāmatās ierakstāmas uz valsts vārda, pamatojoties uz aktu par ēku (būvju) pieņemšanu ekspluatācijā vai arī uz valsts vai pašvaldības iestādes izsniegtu izziņu, kas apliecina, ka ēka (būve) ir valsts vai pašvaldības iestādes bilancē saskaņā ar 36.panta pirmās daļas 6.punktu.Kā jau iepriekš minēts, Ventspils mūzikas vidusskola namīpašumu Zvana ielā 3, Ventspilī, ir cēlusi par valsts līdzekļiem pilnībā no jauna nodegušās ēkas vietā un 1968.gadā ēka ir pieņemta ekspluatācijā. Kultūras ministrija 2009.gada 9.februāra izziņā Nr.2.1.-12/4 apliecina, ka augstāk minētais nekustamais īpašums atrodas Kultūras ministrijas valdījumā un Ventspils mūzikas vidusskolas bilancē, vienlaikus informējot, ka tas nepieciešams valsts funkciju veikšanai.Likuma „Par nekustamā īpašuma ierakstīšanu zemesgrāmatās” 36.panta otrā daļa nosaka, ka valsts ēkas (būves) ierakstāmas zemesgrāmatā uz valsts vārda attiecīgas valsts institūcijas personā atbilstoši likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 8.panta noteikumiem. Ja ēkas (būves) atrodas uz svešas zemes, tās ierakstāmas zemesgrāmatā uz valsts vārda tās ministrijas personā, kuras valdījumā šīs ēkas (būves atrodas, ja Ministru kabinets nav noteicis citādi.Saskaņā ar likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 2.panta otrās daļas 1.punktu zemes reformas laikā valstij piekrīt un uz valsts vārda zemesgrāmatās ierakstāma zeme, kura 1940.gada 21.jūlijā piederēja fiziskajām un juridiskajām personām, ja uz šīs zemes ir valstij piederošas ēkas (būves).Ņemot vērā augstāk minēto faktisko un tiesisko apstākļu izklāstu nekustamais īpašums Zvana ielā 3, Ventspilī, piekrīt valstij un, lai to saglabātu valsts īpašumā un reģistrētu zemesgrāmatā uz valsts vārda Finanšu ministrijas personā, ir sagatavots attiecīgs rīkojuma projekts. Dažādos dokumentos un dažādos laikos nekustamā īpašuma adrese ir minēta atšķirīgi *„Zvanu iela”* un *„Zvana iela”.* Pārbaudot informāciju Nekustamā īpašuma valsts kadastra informācijas sistēmas Valsts adrešu reģistrā Ventspilī ir tikai Zvana iela.  |
| 3. | Saistītie politikas ietekmes novērtējumi un pētījumi | Nav attiecināms |
| 4. | Tiesiskā regulējuma mērķis un būtība | Atbilstoši anotācijas I.sadaļas 1 un 2.punktā minētajam, ir sagatavots rīkojuma projekts, kas paredz saglabāt valsts īpašumā un nodot Finanšu ministrijas valdījumā nekustamo īpašumu, kas sastāv no zemes vienības (zemes vienības kadastra apzīmējums 2700 004 0107) 576 m2 platībā un divām būvēm (būvju kadastra apzīmējumi 2700 004 0107 001 un 2700 004 0107 002) – Zvana ielā 3, Ventspilī.Pēc reģistrēšanas uz valsts vārda Finanšu ministrijas personā, nekustamais īpašums tiks nodots valsts akciju sabiedrībai „Valsts nekustamie īpašumi” pārvaldīšanā. |
| 5. | Projekta izstrādē iesaistītās institūcijas | Valsts akciju sabiedrība „Valsts nekustamie īpašumi” un Kultūras ministrija. |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība netika nodrošināta, jo rīkojuma projekta būtība skar Ministru kabineta kompetenci lemt par to. Rīkojuma projektā risinātie jautājumi neparedz ieviest izmaiņas, kas varētu ietekmēt sabiedrības intereses. |
| 7. | Cita informācija | Politikas joma – tieslietu politika. |

**II. Tiesību akta projekta ietekme uz sabiedrību –** nav attiecināms.

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2010. gads** | Turpmākie trīs gadi (tūkst. latu) |
| **2011.** | **2012.** | **2013.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi | Nav attiecināms | Nav attiecināms | Nav attiecināms | Nav attiecināms | Nav attiecināms |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | Nav attiecināms |
| 1.2. valsts speciālais budžets | Nav attiecināms |
| 1.3. pašvaldību budžets | Nav attiecināms |
| 2. Budžeta izdevumi: | Nav attiecināms |
| 2.1. valsts pamatbudžets | Nav attiecināms |
| 2.2. valsts speciālais budžets | Nav attiecināms |
| 2.3. pašvaldību budžets | Nav attiecināms |
| 3. Finansiālā ietekme: | Nav attiecināms |
| 3.1. valsts pamatbudžets | Nav attiecināms |
| 3.2. speciālais budžets | Nav attiecināms |
| 3.3. pašvaldību budžets | Nav attiecināms |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | Nav attiecināms |
| 5. Precizēta finansiālā ietekme: | X | Nav attiecināms |
| 5.1. valsts pamatbudžets | Nav attiecināms |
| 5.2. speciālais budžets | Nav attiecināms |
| 5.3. pašvaldību budžets | Nav attiecināms |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Nav attiecināms |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Rīkojuma projekta īstenošanai nav nepieciešami papildus līdzekļi no valsts vai pašvaldību budžeta. |

**IV. - VI. sadaļa –** nav attiecināms

|  |
| --- |
| **VI. Sabiedrības līdzdalība un šīs līdzdalības rezultāti** |
| 1. | Sabiedrības informēšana par projekta izstrādes uzsākšanu | Nav nepieciešams informēt sabiedrības pārstāvjus. |
| 2. | Sabiedrības līdzdalība projekta izstrādē | Nav nepieciešama. |
| 3. | Sabiedrības līdzdalības rezultāti | Nav attiecināms. |
| 4. | Saeimas un ekspertu līdzdalība | Nav attiecināms. |
| 5. | Cita informācija | Ministru kabineta rīkojums tiks publicēts Latvijas Republikas oficiālajā laikrakstā „Latvijas Vēstnesis”, kā arī būs pieejams interneta tīklā: Normatīvo aktu informācijas sistēmā (NAIS) un bezmaksas normatīvo aktu bāzē [www.likumi.lv](http://www.likumi.lv). |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Par rīkojuma projekta izpildi atbildīgā ir valsts akciju sabiedrība „Valsts nekustamie īpašumi”. |
| 2. | Projekta izpildes ietekme uz pārvaldes funkcijām | Ar rīkojuma projektu netiek paplašinātas vai sašaurinātas valsts pārvaldes funkcijas.  |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Rīkojuma projekta izpildei jaunas institūcijas netiek radītas.  |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Saistībā ar rīkojuma projekta izpildi nav plānots likvidēt esošās institūcijas. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Saistībā ar rīkojuma projekta izpildi nav plānots reorganizēt esošās institūcijas. |
| 6. | Cita informācija | Nav |

Finanšu ministrs A.Vilks

13.11.2010. 14:45

1639

V.Bružas

Vita. Bruzas@vni.lv